Billie Bossa Nova

"Billie Bossa Nova" (בעברית: "בילי בוסה נובה") הוא שיר שהוקלט על ידי הזמרת-יוצרת האמריקאית בילי אייליש. השיר יצא לאור ב-30 ביולי 2021, על ידי חברות התקליטים דארק-רום ואינטרסקופ, כרצועה מתוך האלבום, Happier Than Ever.

== רקע ופרסום ==
השיר נכתב על ידי אייליש, יחד עם אחיה, פיניאס או'קונל, שגם הפיק את השיר.<ref name=":3"></ref> "Billie Bossa Nova" היא הרצועה השלישית מתוך אלבומה השני של אייליש, Happier Than Ever.<ref name="spotify"/> בריאיון למגזין הצרפתי "Madame Figaro", אמרה אייליש כי שאבה השראה עבור השיר מהמלחין הברזילאי אנטוניו קרלוס ז'ובים, הידוע כאבי ז'אנר הבוסה נובה.<ref></ref>

ב-30 ביולי 2021, יום יציאת האלבום, עלה קליפ המילים הרשמי לשיר בערוץ היוטיוב של אייליש.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-124 מיליון השמעות.<ref name="spotify"></ref>

== ביקורות ==
אלכסנדרה פולארד מהאינדפנדנט תיארה את השיר כ"רצועת בוסה נובה צנועה ומינית, העוסקת בסיפור מומצא על רומן סודי".<ref name="indepedent"></ref>

השיר זכה לביקורות חיוביות ולשבחים רבים מצד המבקרים. ליסה רייט ממגזין "DIY" שיבחה את הפקת השיר, וכתבה: "הקצב הלטיני והמוכר ב-'Billie Bossa Nova', הופך את התוכן הלוהט בסתר של מילות השיר לזורם עוד יותר".<ref name="diy"></ref> במגזין "Slant" נכתב כי השיר חושף "צד בוגר וחושני יותר" באופייה של אייליש.<ref name="slant"></ref> באתר "AllMusic" צוינה האווירה הג'אזית והפופית שבשיר, ונכתב: "אייליש חיזקה הטווח שלה, תוך שלקחה השראה מגדולי הג'אז והפופ של פעם כמו ג'ולי לונדון ופגי לי, והעניקה אווירה נצחית לרצועות כמו 'Billie Bossa Nova' ו-"'My Future'".<ref name="AllMusic"></ref>

רוב שפילד ממגזין רולינג סטון שיבח את השיר, וכתב: "'Billie Bossa Nova' הוא תענוג, עם קצב סמבה שמחליק על קסטנייטות דיגיטליות, אבל הכנות הרגשית של השיר עדיין רצינית, לאור אזהרתה של אייליש, (בעברית:"מוטב שתנעל את הדלת שלך/ותסתכל עלי קצת יותר")".<ref name="rollingstone2"></ref> אלכס מקלוי מהעיתון המקוון "The A.V. Club" כתב: "גם שיר כמו 'Billie Bossa Nova', העוסק באהבה סודית, מצליח להכיל בתוכו רבדים המצביעים על כך שהנושא של פרטיות לעומת חשיפה אף פעם לא יוצא מדעתה: ".<ref name="avclub"></ref>

במגזין NME נכתב כי השיר "נשמע כמו סוג של שיר מפחיד קלות להאזנה שעשוי להתנגן ברמקול בית קפה בטווין פיקס".<ref name="nme"></ref> אילנה קפלן ממגזין "Spin" ציינה את השיר, לצד הסינגל "My Future", כדוגמאות לשירים המשרים אווירה משמחת ותמימה, המסווה את המילים האפלות שלהם.<ref name="Spin"></ref> אד פאוור ממגזין הפופ הבריטי "The Quietus" תיאר את ההאזנה לשיר כ"נסיעה ברכבת רפאים".<ref name="thequietus"></ref>

האריסון ברוקלהרסט מ-"The Tab" דירג את השיר במקום ה-10 מתוך 47 שיריה של אייליש, וכתב כי "Billie Bossa Nova" הוא "שיר לא צפוי ... הז'אנר הזה הוא הפתעה כל כך כיפית והוא עובד טוב מאוד". ברוקלהרסט הוסיף וכתב כי "זה מרגיש כמו האיזון המושלם בין ישן לחדש".<ref name="Thetab"/> בבילבורד, דורג השיר במקום ה-7 בדירוג 16 השירים מתוך האלבום, ונכתב כי הוא "שיר מגניב, חושני, מקפיץ כתפיים, שלמרבה המזל אין לו יד כבדה מדי עם ההשפעות המוזיקליות שלו".<ref name="bbrank"/>

=== דירוגים ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|MTV אוסטרליה
|כל 50 שיריה של בילי אייליש, מדורגים
|39
|<ref name="mtvau"></ref>
|-
|The Tab
|דירוג כל 48 שיריה של בילי אייליש, מהגרוע עד הטוב ביותר
|10
|<ref name="Thetab"></ref>
|-
|בילבורד
|16 השירים באלבום Happier Than Ever, מדורגים
|7
|<ref name="bbrank"></ref>
|}

== קרדיטים ==
* בילי אייליש – שירה, כתיבה, הפקה קולית
* פיניאס או'קונל – כתיבה, הפקה, הנדסה, בס, הנדסת תופים, סינתיסייזר, פסנתר, גיטרה חשמלית, עיבוד ווקאלי
* דייוויד קוץ' – הנדסת מאסטרינג
* רוב קינלסקי – הנדסת מיקס

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|30 ביולי 2021
|הזרמת מוזיקה • הורדה דיגיטלית
|דארק-רום • אינטרסקופ
|<ref></ref>
|-
|}
== קישורים חיצוניים ==

== הערות שוליים ==

קטגוריה:שירי 2021
קטגוריה:שירי בילי אייליש
קטגוריה:שירים באנגלית
קטגוריה:שירים שנכתבו על ידי בילי אייליש
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:שירים על מוזיקה